КъБР-м и Парламентым къыбгъэдэкIыу УФ-м ФедерацэмкIэ и Советым и лIыкIуэ Иуан ФатIимэ
Иуан ФатIимэ Залымджэрий и пхъур — «Урысей зэкъуэт» урысейпсо политикэ партым и щIыналъэ къудамэм къыбгъэдэкIыу КъБР-м и Парламентым и депутатщ. Ар 1965 гъэм Тэрч къалэ къыщалъхуащ.
Налшык дэт школ №19-р дыщэ медалкIэ, Плехановым и цIэр зэрихьэу Москва щыIэ ЦIыхубэ хозяйствэмкIэ институтыр диплом плъыжькIэ къиухащ. Экономикэ-щIэныгъэхэм я кандидатщ.
КъБР-м и Роспотребсоюзым и правленэм и аппаратым и IэщIагъэлI нэхъыщхьэу, коммерцэм пыщIа «Фиеста» фирмэм и унафэщIу, ГъуазджэхэмкIэ Институтым экономикэмкIэ щригъаджэу, «Студия-А» ООО-м и унафэщIу лэжьащ. «Русское радио», «Юмор-FM», «Ретро-FM», «Дорожное радио» радиостанцхэр зэкъуэзыгъэувэ, зы зыщI «Арт-Медиа» ООО-м и къызэгъэпэщакIуэщ, и унафэщIщ. «Урысейм и Сабий фондым» и щIыналъэ къудамэу КъБР-м щыIэм и Iэтащхьэщ.
Иуан ФатIимэ КъБР-м и Парламентым законодательствэмрэ къэрал ухуэныгъэхэмкIэ и комитетым и унафэщIу иужьрей илъэсхэм лэжьащ. Иджы абы дзыхь хуащIащ Къэбэрдей-Балъкъэрым и хабзэгъэув IэнатIэм къыбгъэдэкIыу УФ-м и Федеральнэ Зэхуэсым ФедерацэмкIэ и Советым хэтыну.
